stanford-oval/wikipedia huggingface dataset:
בורסת המשי בוולנסיה
המבנה > הארכיטקטורה > פיסול

האלמנטים המפוסלים של בורסת המשי, המוצגים על הדלתות, החלונות והגרגוילים של הבניין, עדינים ומפגינים חוש הומור. פורטיקו הכניסה של הבורסה נקרא "שער החטאים" מכיוון שחטאיו המקוריים של האדם המיוצגים על ידי דמויות עירומות שונות המגולפות בו. בעמוד המרכזי יש ייצוג של כשפים, ומעליו בחלקו העליון, תמונה של הבתולה עם הילד, המסמלת את הכוח שיש לה על חטא הכישוף. משני צידי דלת זו חלונות גדולים בסגנון גותי ועליהם שלט האצולה של העיר.
הקומה העליונה של חזית מבנה הקונסוליה של הים מורכבת מגוש של שמונה חלונות, שאחד מהם אטום, עם קשתות מחודדות. הקישוט של אזור זה נמצא מתחת לכל חלון עם שלט האצולה של העיר, כאשר בחלק העליון של כל חלון ישנו אפריז בצורת מדליונים המייצגים מלכים, קיסרים ודמויות אחרות. כאן אפשר לראות את השפעת הרנסאנס, הגדרת הבניין כמקדש של "תהילה", רעיון שתחילתו מהתקופה הקלאסית והחיקוי שלה ברנסאנס. בקצה האפריז ניצבות שינות מעוטרות בכתר המלכותי ובגרגוילים. 28 הגרגוילים הגותיים הם גם אלמנט אופייני. בפועל הם קצה המרזבים ומשמשים לניקוז גשם מהגגות, הם מייצגים בעלי חיים, מפלצות ואנשים פנטסטיים בגישה סאטירית שלכאורה אינה הולמת.
החזית האחורית של המבנה
תוכנית המבנה
הגילופים באבן
הכניסה הראשית לאולם העמודים
צילום עין הדג של הקמרון של אולם העמודים
תקריב של הקמרון של אולם העמודים
הכתובת בלטינית
המגדל
עצי התפוז בפטיו דה לה נארנחוס
תקרת הקונסוליה של הים
מלאכים מקיפים את שלט האצולה של ממלכת אראגון בפינת הבניין
Turner Classic Movies

| --- | --- |

 פרטי הערוץ
 מדינה:  ארצות הברית 
 תאריך השקה:  14 באפריל 1994 
 בעלות:  האחים וורנר דיסקברי 
 משרד ראשי:  אטלנטה 
 
 www.tcm.com
 
Turner Classic Movies (או בראשי תיבות: TCM) הוא ערוץ טלוויזיה בכבלים ובלוויין, המשדר סרטי קולנוע המוגדרים כ"קלאסיים", ומתבסס על ספריות הקולנוע של רשת "Turner Entertainment" והאחים וורנר דיסקברי (אנ') הכוללות סרטים רבים של אולפני הקולנוע הגדולים - MGM, יונייטד ארטיסטס, RKO, והאחים וורנר. הערוץ נוסד על ידי טד טרנר, ומשרדיו מצויים באטלנטה, ג'ורג'יה.
הערוץ שודר בעבר בישראל משנת 2000 בכבלים הבסיסיים של מת"ב (ולאחר מכן ב-HOT) עד 2005, ומשנת 2000 ב-yes ועד 2013.
רקע

הערוץ היה חלק משידורי ערוצי הכבלים שיזם טד טרנר. בסוף שנות ה-80 הפעיל טרנר ערוץ בשם TNT ששידר סרטים ישנים וסדרות טלוויזיה ישנות. בתחילת שנות ה-90 השתנה אפיונה של התחנה, והיא החלה לשדר שידורי ספורט והיאבקות ואף תכנים מקוריים. שינוי זה יצר את הצורך ביצירת ערוץ טלוויזיה שיתמחה בשידור סרטי קולנוע ישנים, המוגדרים כ"קלאסיקות", ומתן חשיפה לסרטים שנרכשו על ידי חברותיו של טרנר. אבחנה נוספת הייתה כי ערוץ TNT קטע את שידורי הסרטים בפרסומות, וכן נהג "לצבוע" סרטים ישנים שצולמו בשחור-לבן, מנהג שעורר מחלוקת בקרב אוהבי הקולנוע, שראו ערך אומנותי בצילום שחור-לבן.
TCM החל את שידוריו ב-14 באפריל 1994. התאריך נבחר בשל היותו יובל מאה השנים להקרנת סרט הראינוע הראשון בניו יורק. הסרט הראשון ששודר בערוץ היה חלף עם הרוח, סרטו הקלאסי של דייוויד או. סלזניק משנת 1939. סרט זה היה גם הסרט בו פתח ערוץ TNT את שידוריו, שש שנים קודם לכן. הערוץ החדש, בניגוד לקודמו, לא קטע את שידורי הסרטים בפרסומות, ולא צבע את הסרטים ששידר.
בשנת 1996 התאחדה חברתו של טרנר עם חברת טיים וורנר. האיחוד הביא ל-TCM גישה לסרטי האחים וורנר, וחברות נוספות אותן רכשה וורנר במהלך השנים, רבים מהם תאמו את פרופיל השידורים של הערוץ - סרטים ישנים הנחשבים לקלאסיקות.
פרט לסרטי MGM, האחים וורנר ויונייטד ארטיסטס, המהווים את עיקר ספריית TCM, משדר הערוץ גם סרטים ברישיון של חברות סרטי יוניברסל, סרטי פרמאונט, פוקס המאה ה-20, חברת וולט דיסני וסרטי קולומביה, שהזכויות עליהם מצויות בידי תאגידים אחרים.
שידורי הערוץ

הערוץ הוא ערוץ טלוויזיה בכבלים שאינו משדר פרסומות, אלא למוצרים המשווקים במסגרת הערוץ, באתר האינטרנט שלו, פרסומות המשודרות רק בין הסרטים, ואינן קוטעות אותם. הערוץ משדר את הסרטים קרוב ככל האפשר לדרך בה הוצגו בקולנוע, כאשר לעיתים משודר סרט ראינוע שהוסף לו פסקול מוזיקלי. פורמט השידור הוא בדרך כלל הפורמט בו הוצג הסרט בקולנוע, מסך רחב או מסך מלא, בניגוד לשידור בשיטת Pan and scan, הקוטעת את הסרט משני צדדיו, על מנת להתאימו למסך הטלוויזיה הצר.
הערוץ משדר בדרך כלל סרטי קולנוע אמריקאים בני מספר עשורים, המוגדרים כ"קלאסיים", ולעיתים נדירות סדרות טלוויזיה ששודרו לתקופה מוגבלת, כגון תוכנית האירוח של דיק קאבט ששודרה בסוף שנות ה-60 ובתחילת שנות ה-70, שהייתה משודרת בערוץ בימי חמישי בשעה שמונה בעונת השידורים של שנת 2006. על אף שהערוץ מתרכז בסרטים שצולמו בין שנות ה-30 לשנות ה-60, לעיתים ניתן לראות בו סרטי ראינוע או סרטים שצולמו גם בשנות ה-70 או לאחריהן, המוגדרים אף הם כ"קלאסיים". בין היתר שודרו בערוץ הסרטים - "המסע המופלא" (2001) ו"שר הטבעות: שיבת המלך" מ-2002.
הרשת משדרת גם תוכן מקורי, לרוב סרטי תעודה על קולנוע ואנשים הקשורים בתעשייה, שחקנים, במאים ואחרים. תוכנית מסוג זה היא ה"Essentials", תוכנית שבועית המציגה ניתוח לעומק של סרט המשודר יום לאחר שידורה, במהלך השנים הנחו את התוכנית אישים כרוב ריינר, סידני פולאק ופיטר בוגדנוביץ'. תוכנית נוספת היא "TCM Underground" שהחלה את שידוריה בשנת 2006, בה מציג הקולנוען רוב זומבי סרטי פולחן החביבים עליו.
הסרטים המשודרים בפריים טיים מלווים בהסבר של היסטוריון הקולנוע רוברט אוסבורן. לאחרונה החל איש הרדיו בן מנקייביץ' להציג הסבר לסרטים המוצגים בשעות הבוקר או בסופי השבוע.
בין השידורים משודרים קדימונים (טריילרים) לסרטים, המשודרים בדרך בה שודרו בקולנוע בסמוך להצגת הסרט. לעיתים משודרים סרטים קצרים קלאסיים.
עונת השידורים מתחילה בחודש מרץ ומסתיימת בחודש פברואר ברטרוספקטיבה של סרטים שזכו בפרס האוסקר או היו מועמדים לפרס (אירוע המכונה בערוץ "31 ימים של אוסקר"). באוגוסט מוכרז "חודש הכוכבים" בו מוקדשים ימי שידור שלמים לשחקן קולנוע יחיד.
בשנת 2000 יזם הערוץ תחרות מלחינים צעירים, שנתבקשו להלחין מוזיקה מקורית לסרטי ראינוע ידועים. הערוץ יוזם גם הוצאת מהדורות DVD לסרטים קלאסיים שטרם עברו לפורמט זה. כן מקיים הערוץ אתר אינטרנט, ובמסגרתו הוא מחזיק מאגר מידע בשם TCMDB‏ (TCM Data Base) הכולל מידע רב על סרטים ואנשי תעשיית הקולנוע, בדומה ל-IMDb, אך מתרכז בסרטים המשודרים בערוץ.
שידורי הערוץ בעולם ובישראל

הערוץ משדר במספר רב של מדינות בעולם, ובין היתר באירופה, אסיה ואמריקה הלטינית. ערוץ משנה בשם TCM 2 פועל בבריטניה, ומציג סרטים פופולריים מספריית הסרטים של Turner Entertainment, שמכילה גם סרטים של MGM ושל האחים וורנר.
בישראל שודר הערוץ במשך שנים כחלק מ"חבילת הבסיס" של חברת HOT וחברות הכבלים שקדמו לה, וכן ב-YES. בשנת 2005 התגלעה מחלוקת כספית בין חברת טרנר ובין HOT, שהביאה להפסקת זיכיון השידור עבור הערוצים שבבעלות טרנר ב-HOT בנובמבר 2005, כגון CNN ו-Cartoon Network. על אף שערוץ CNN הוחזר לאחר מכן, לא חידשה חברת HOT את רכישת TCM. הערוץ המשיך בשידוריו בחברת YES וסיים את שידוריו ב-31 בדצמבר 2013 ב-YES.
הערות שוליים

↑  ערוצי זהב תחל לשדר את TCM ו-Cartoon Network, באתר TheMarker‏, 7 במאי 2001
↑  סמדר שילוני,'"`UNIQ--nowiki-00000002-QINU`"'TCM ו-Cartoons Network יורדים מהכבלים, באתר ynet, 27 בנובמבר 2005
| --- | --- |
בקרת זהויות :  NLI: 987007335121705171  CiNii: DA14235578  LCCN: n2003045346  VIAF: 142093207   WorldCat (עם VIAF): 142093207
פרס סאטורן

| --- | --- |

 תיאור:  פרס לסרטי מדע בדיוני
 מיקום הטקס:  הוליווד 
 מדינה:  ארצות הברית 
 הגוף המעניק:  האקדמיה לסרטי מדע בדיוני, פנטזיה ואימה 
 תקופת הפרס:  1972–הווה (כ־53 שנים) 
 www.saturnawards.org
 
פרס סאטורן (באנגלית: Saturn Award) הוא פרס המוענק מדי שנה על ידי האקדמיה לסרטי מדע בדיוני, פנטזיה ואימה לציון סרטי המדע הבדיוני, הפנטזיה והאימה הטובים ביותר בקולנוע ובטלוויזיה.
החל משנת 1994 נוספה קטגוריית הפעולה/הרפתקה/מותחן לרשימת הסוגות המועמדות לזכייה, ובשנת 2002 נוספה קטגוריית סרטי האנימציה. בדומה לפרסי האוסקר והגראמי, פרסי סאטורן נבחרים על ידי חברי האקדמיה. הטקס שודר לראשונה בשנת 1972.
ראש פסלון סאטורן הוא בדמות כוכב הלכת שבתאי (סאטורן), כאשר במקום הטבעות המאפיינות את כוכב הלכת, הראש מוקף בסרט צילום.
האקדמיה לסרטי מדע בדיוני, פנטזיה ואימה

האקדמיה נוצרה בעקבות הקמת "חברת הרוזן דרקולה" על ידי דוקטור דונלד א. ריד בשנת 1962, שנועדה להוקיר ספרות גותית בצורתה הקולנועית והטלוויזיונית.
פרסי מפעל חיים

במסגרת הטקס, זכו בפרס על מפעל חיים אמנים ומחברים רבים, ביניהם וינסנט פרייס, ג'ין רודנברי, רוברט וייז, ריי ברדבורי, באד אבוט (מהצמד אבוט וקוסטלו), בוריס קרלוף, ברג'ס מרדית', ג'ק ארנולד, רוד סטרלינג, דן קרטיס, גלוריה סוואנסון, רוק הדסון ודארן מק'גאווין.
וולטרון: המגן האגדי

| --- | --- |

 סוגה:  סדרת טלוויזיה אקשן-הרפתקאות 
 יוצרים:  לורן מונטגומרי יואקים דוס סנטוס
 כותבים:  טים הדריק 
 בימוי:  יואקים דוס סנטוס
 מדבבים:  ג'וש קיטון, סטיבן יאון, ג'רמי שאדה, קימברלי ברוקס, בקס טיילור-קלאוס, טיילר לאבין, ריס דארבי, ניל קפלן, קרי סאמר.
 מדבבים בעברית:  יפתח אופיר, תומר לוי, רועי ניב, יהונתן מגון, טליה ברקאי, תהל שהם, ערן מור, סער בדישי, עמי מנדלמן, יורם יוספסברג, ענת ניב, אמנון וולף, יובל גרבש, צביקה פורמן, רועי ויינברג, לורן סביר, מאיה מיטלפונקט, אלדד פריבס, איתי חיון.
 ארץ מקור:  ארצות הברית
 שפות:  אנגלית 
 מספר עונות:  8
 מספר פרקים:  78
 הפקה
 חברת הפקה:  דרימוורקס הנפשה
 הפצה:  נטפליקס 
 שידור
 רשת שידור:  נטפליקס
 רשת שידור בישראל:  ערוץ הילדים, BIGI
 תקופת שידור מקורית:  10 ביוני 2016 – 14 בדצמבר 2018 
 קישורים חיצוניים
 www.voltron.com
 דף התוכנית ב-IMDb
 
וולטרון
וולטרון: המגן האגדי (באנגלית: Voltron: Legendary Defender) היא סדרת טלוויזיה מונפשת אמריקאית, אשר הופקה על ידי DreamWorks Animation Television ו-World Events Productions.
העונה הראשונה עלתה לשידור בנטפליקס בארצות הברית ב-10 ביוני 2016.
תקציר

במשך אלפי שנים, אימפריית גלרה הטרידה את היקום על ידי השמדת תרבויות אחרות ושעבוד גזעים שונים. האיום היחיד הידוע חזק מספיק נגד כוחה ותוכניותיה של האימפריה הוא "מגן היקום" האגדי וולטרון, לוחם רובוטים בגובה 328 רגל המורכב מחמישה רובוטים אריות שטייסיהם ידועים בשם "הפלאדינים" או "כוח וולטרון". בשיא המלחמה שהסתיימה בהרס כוכב הלכת אלתיאה, הפריד המלך אלפור מאלתיאה את וולטרון כדי להגן עליו מפני נפילה לידיו של הקיסר גאלראן הרשע זרקון. המלך אלפור קשר את האנרגיות של חמשת האריות לכוח החיים של בתו אלורה ושלח אותם ברחבי היקום למקומות שונים עד שהגיע הזמן שבו הדור הבא של הפלדינים יופיע והגיע הטייס וולטרון. הנסיכה אלורה, יועצה המלכותי קורן וטירת האריות האלטאית הוסתרו על כוכב הלכת ארוס יחד עם האריה השחור. בהווה, נתיב הכיבוש והחיפוש של אימפריית גלרה אחר וולטרון הוביל אותם למערכת השמש של כדור הארץ. קבוצה של טייסי חלל – שירו, קית', לאנס, פידג' והאנק – מגלים את האריה הכחול ומיד נסחפים למלחמת גלרן. הם פוגשים את הנסיכה אלורה, הופכים לפלדינים החדשים, ומאחדים מחדש את חמשת האריות כדי ליצור את וולטרון, ומתחילים את מאבקם לשחרור היקום מאימפריית גלרה.
מדבבים

| דמות | מדבב/ת באנגלית | מדבב/ת בעברית |
| --- | --- | --- |
| שירו | ג'וש קיטון | יפתח אופיר |
| קית' | סטיבן יואן | תומר לוי / רועי ניב |
| הנסיכה אלורה | קימברלי ברוקס | טליה ברקאי |
| לאנס | ג'רמי שאדה | יהונתן מגוון |
| "פידג'" | בקס טיילור-קלאוס | תהל שהם |
| האנק | טיילר לאבין | ערן מור |
| קוראן | ריס דארבי | סער בדישי |
| הקיסר זארקון | ניל קפלן | יורם יוספסברג |
| המכשפה הגאר / הונרבה | קרי סאמר | ענת ניב |
| הנסיך לוטור | א. ג'י. לוקסיו | רועי ויינברג / תומר לוי |
דמויות > קואליציית וולטרון

בעלי ברית שהצטרפו לוולטרון במאבק תחילה נגד אימפריית גלרה ואחר כך בהונרווה.
קוראן - הירונימוס ווימבלטון סמית (מדובב על ידי סער בדישי) - היועץ המלכותי של הנסיכה אלורה וחבר טוב לשעבר של המלך הלפור. קוראן הוא אנרגטי ונלהב. משרת את אלורה בצייתנות תוך כדי שהיא מגוננת עליו בצורה עזה. הוא גם נוטה להיות קשקשן על עברו ובמיוחד על מעשיו הנועזים (כביכול) או חוויות העבר שלו. למרות אופיו המוזר, הוא בעל ברית אמין ואיתן לנסיכה ולפלאדינים.
רולו - צייד ראשים חייזרי. הופיע לראשונה בפרק 6 בעונה הראשונה ("נמלטים"), שבה הוא והצוות שלו (בת זוגו נימה ויחידת הסייבר שלהם Beezer) ניסו לגנות את האריות של וולטרון בשביל גלרה. אבל לאחר שוולטרון מצילים אותם. הוא והצוות של מצטרפים לקואליציית וולטרון.
נימה - ציידת ראשים חייזרית שותפו ובת זוגו של רולו. מצטרפת לקואליציית וולטרון.
בִּיזֶר - רובוט השייך לרולו ונימה. "פידג'" ממש אוהבת את העיצוב שלו.
ריינר – המנהיגה הנוכחית של האולקארים בעקבות בגידתו של המלך לובוס. ריינר וכמה מאנשיה ברחו ליער בעקבות כיבוש של גלרה על כוכב הלכת שלהם. האולקרים מאמינים שכל היצורים החיים מקושרים זה לזה ולכן הם שילבו את הידע הטכנולוגי המתקדם שלהם עם הטבע והשתמשו בנבגים מקודדים כהודעות SOS לקריאת מצוקה. צוות וולטרון ענה לקריאת המצוקה הזו וריינר עזרה להם לארגן תוכנית הצלה בשביל המלך שלהם. כשהיא גילתה שהמלך שלהם בגד בהם, היא גייסה את אנשיה כדי להחזיר את עירם ועזרה לפידג' ליצור קשר חזק יותר עם האריה הירוק כדי לפתוח את הנשק החדש שלה. מאוחר יותר, ריינר והאולקארים סייעו לצוות בבניית תלודוב חדש וכן שיכנו פליטים רבים על הפלנטה שלהם. בפרק "צלקות קרב" "פידג'" מגלה שריינר מתה לאחר שאחד הרובוטים של הונרווה תקפה את אולקריון.
אוליה - הטייסת והקפטנית של כוחות המורדים.
קומנדר אוזאר - מפקד לשעבר בקואליציית וולטרון. נשלח על ידי שירו לערוך סיור על כוחותיה של הונרווה. הוא והטייסת שלו נהרגו לאחר מכן על ידי אחד הרובוטים של הונרווה.
דמויות > חיות

ארבעת עכברי החלל: Chuchule, Platt, Chulatt ו-Plachu - הם יצורים המאכלסים את הטירה ויכולים לתקשר מוחית עם אלורה ומספרים לה לעיתים קרובות על הפעילויות של תושבי הטירה ופיסות מידע אחרות. זה היה משום שאלורה והעכברים חלקו את אותו תא שינה במשך 10,000 שנים.
קוסמו - זאב החלל של קית'. אומץ על ידיו ועל ידי אימו קרוליה בפרק "חוד התער" בזמן שהם חצו את תהום הקוונטים. קוסמו הוא זאת כחול בעל יכולות טלפורטציה. כאשר קית' הצטרף מחדש לפלאדינים של וולטרון, הזאב עשה זאת גם כן. מאז, קוסמו הפך לחבר חשוב מאין כמוהו בצוות וולטרון, תוך כדי שהוא מנצל את יכולותיו הייחודיות כדי לסייע לקית' ולפלאדינים לחדור למתקני גלרה בקרב.
בֶּה - בֶּה: הכלבה של משפחת הולט, הצטרפה לפלאדינים ולמשפחת הולט על סיפון האטלס ולכן היא גם נחשבת לחברה על סיפון האטלס.
קַאלְטֶיְינֶקֶר - הפרה של לאנס שנרכשה על ידו ועל ידי "פידג'" בקניון החלל. הפרה ניתנה חינם ברכישת מערכת משחק שלאנס ו"פידג'" רצו.
הערות שוליים

↑  הפלאדינים פוגשים גרסת ריאליטי חלופית שלו, שהוא לוחם מורדים של רובי גמארה נגד האימפריה האלטיאנית.
↑  זהו גם שם הפרק
| --- | --- |
בקרת זהויות :  MusicBrainz work: 1faf049c-063d-4510-a033-961c3a2e2cb3
טאקוונדו

| --- | --- |

 
 קרב טאקוונדו
 ארץ מקור:  קוריאה הדרומית קוריאה הדרומית
 מייסד:  צ'וי הונג הי
 ספורט אולימפי:  משנת 2000
מהלך קרב טאקוונדו, אליפות ישראל 2007, המתחרים לבושים במגנים ושופט מרכזי במדים המורה בידו ל"קייסו" - המשך קרב לאחר הפסק.
טאקוונדו (בקוריאנית: 태권도, באלפבית פונטי בינלאומי: [tʰɛkwʌndo], בתרגום חופשי: "דרך החיים של הבעיטה והאגרוף") היא אמנות לחימה קוריאנית וספורט לחימה בו נלחמים שני ספורטאים בבעיטות ואגרופים. הטאקוונדו מאופיין בבעיטות גבוהות ומהירות.
בטאקוונדו ישנם שני זרמים עיקריים:
WT (ראשי תיבות של World TaekwonDo) - זרם גדול ונפוץ יותר. מוכר כספורט אולימפי.
ITF (ראשי תיבות של International Taekwon-do Federation) - ארגון שהוקם ב-1966 על ידי גנרל צ׳וי הונג הי.
היסטוריה

האזכור הראשון לקיום אמנות לחימה קוריאנית התגלה באיורים על תקרת קבר מלפני כ-2,300 שנה. באותם ימים התחלק חצי האי הקוריאני לשלוש ממלכות - קוֹגוּריוֹ, פֶּקְצֵ'ה ושׁילָה. לאורך ההיסטוריה היה חצי האי נתון להתקפות חוזרות ונשנות מצד שכניו ונקרע לגזרים במלחמות אזרחים ממושכות. ממלכת שילה הייתה נתונה להתקפות מצפון וממערב, ובשל מקומה הגאוגרפי אוימה גם על ידי יפן. ההתקפות החוזרות הביאו את אצולת הממלכה להקים קבוצת עלית של לוחמים כדי להגן על הממלכה. הגוף הצבאי הנבחר הזה נקרא ההווארנג דו (או דרך הגבריות הפורחת). במסגרת האימונים הצבאיים למדו אנשי ההווארנג טכניקות שונות לשליטה רוחנית וגופנית מנזירים בודהיסטים.
בזכות ניצחונות ההווארנג על אויביהם אוחד חצי האי הקוריאני תחת דגל ממלכת שילה. לקראת סוף המאה ה-10 הופלה ממלכת שילה בגלל סכסוכים פנימיים ותחתה עלתה לשלטון ממלכת שושלת קוריו (מקור השם קוריאה הוא בשמה של שושלת זו). הישרדות הממלכה הייתה תלויה בקיום צבא חזק, ומשום כך המשיכה הממלכה לעודד שימוש באמנות הלחימה הקוריאנית ואף קבעה כי האימונים באמנות לחימה יהיו חובה על כל הילדים מגיל 6. מסורת זו נמשכה כ-500 שנה, עד לביטול החוק בתקופת ההשכלה בממלכה. בתקופה זו כל פעילות הקשורה באימונים צבאיים או באמנויות לחימה נחשבה בזויה, ומסורת הלחימה נשמרה רק הודות לנזירים בודהיסטים רבים שפרשו אל ההרים והמשיכו לעסוק באמנות הלחימה.
בשנת 1910 כבשה יפן את קוריאה. היפנים חיסלו את מוסד המלוכה והקימו ממשלה שהייתה כפופה למרותם. ההתנגדות הקוריאנית העממית דוכאה באכזריות, ואלפים נרצחו ונפצעו. הקוריאנים הפכו לאזרחים סוג ב' במושבה היפנית החדשה. השפה היפנית הוכרזה השפה הרשמית, נאסר ללמד בבתי הספר את ההיסטוריה של קוריאה, אזרחים הוכרחו לשנות את שמות המשפחה שלהם וחויבו להתפלל במקדשים היפניים. במסגרת הדיכוי היפני חל איסור ללמד ולעסוק באמנויות הלחימה הקוריאניות.
קוריאה זכתה לעצמאות בשנת 1945 לאחר כניעת יפן במלחמת העולם השנייה. קוריאה שקעה מיד בשיקום הריסותיה, באיחוד משפחות והחשוב מכול - בהשמדת כל זכר להשפעות היפניות.
בין החוזרים לקוריאה היו מאסטרים באמנויות לחימה שגלו ליפן ולמדו שם את אמנויות הלחימה היפניות, ושחיפשו דרך ליישם את הידע שרכשו בדרך קוריאנית מקורית. ברחבי המדינה הוקמו מועדונים שונים שבכל אחד מהם נלמדה אמנות לחימה ייחודית. בשנת 1965 אוחדו רוב השיטות לשיטה אחת שנקראה טאקוונדו (דרך היד והרגל).
בשנת 1973 הוקמה ההתאחדות העולמית לטאקוונדו ונערכה אליפות העולם הראשונה בסיאול.
בשנת 1988 הוצג הטאקוונדו כספורט ייצוגי באולימפיאדת סיאול ובשנת 2000 באולימפיאדת סידני הוכר הטאקוונדו כספורט אולימפי רשמי.
היסטוריה > בישראל

הטאקוונדו בישראל הוא ענף ספורט שהחל לפעול בשנת 1977 עם פתיחתו של המועדון הראשון בירושלים על ידי מישל מדר, לימים מנכ"ל ההתאחדות, וכולל אלפי ספורטאים, מקצוענים וחובבנים ברחבי ישראל.
באולימפיאדת טוקיו ב-2021 השיגה ישראל את המדליה האולימפית הראשונה בענף, כאשר אבישג סמברג זכתה במדליית ארד.
באולימפיאדת פריז ב-2024 זכה אסף יסעור במדליית זהב במסגרת המשחקים הפראלימפיים.
ארגונים

קיימים מספר ארגונים של טאקוונדו. ראשון נוסד ה-ITF‏ (International Taekwon-do Federation) - הפדרציה הבינלאומית לטאיקוון-דו בשנת 1966, הארגון המסורתי יותר, ואחריו ה-WTF‏ (World Taekwon-Do Federation) - הפדרציה העולמית לטאקוונדו בשנת 1973, אשר הארגון הגדול המוכר כענף ספורט רשמי באולימפיאדה. כיום כמעט לכל מדינה בעולם יש התאחדות לטאקוונדו, כולל ישראל. המאמר מתייחס לארגון השני (ה-WTF).
חלקי הטאקוונדו

קרבות - החלק בו לומדים להילחם, לפי WTF בסגנון חצי מגע לילדים ומגע מלא מגיל 14, לפי ITF:
פוּמסה - נקרא גם במקומות מסוימים קיונים או תבניות (באמנויות לחימה אחרות קאטות) - סדרה של צעדים, התקפות והגנות מול מטרות דמיוניות, אשר מטרתה לתרגל נשימה, ריכוז ובעיקר הגנות והתקפות במגוון מצבים דמיוניים. הפומסות מתרגלות יציבות נכונה, דיוק ביצוע, תרגול נשימה, הכרת מטרה של כל תנועה ובעיטה. קיימים 24 סדרות של פומסות בטאקוונדו, אשר מסמלים את 24 שעות היממה. WTF: ברמות גבוהות יחסית מבודדים חלקים מהפומסה ומתרגלים אותם מול יריב אמיתי. בפומסה יש ביטוי לפן הפילוסופי של לחימת הטאקוונדו אשר אומרת שאין מסיימים מהלך בתנועה הגנתית. ישנם 17 מהלכי פומסה שונים.
אושינסול Hosin sool (הגנה עצמית) - בחלק זה מלמדים להתגונן מפני מצבי תקיפה אפשריים כגון: תקיפות של סכין, אגרוף, מקל, חניקה ולעיתים אף אקדח מטווח קרוב.
ילדים עד גיל 9: ללא מגע.
ילדים בין הגילאים 9–12: מגע מלא חוץ מהראש ופגיעות בגב.
נוער 12+: מגע מלא ללא פגיעות בגב.
קרבות ושיטת הניקוד

לפי החוקים האולימפיים של ה-WTF המעודכנים מחודש יולי 2022
הטוב מבין שלושה סבבים הוא המנצח,
כלומר, המנצח בשני סבבים הוא המנצח בקרב.
בקרב מותר לבעוט בכל חלקי הגוף למעט מתחת לגובה החגורה ומאחורי הגוף. מכות לראש עם היד אסורות גם הן.
עבירות, כגון דחיפה, יציאה מהזירה, נפילה, תפיסה, אי הילחמות, מכה מתחת לגובה החגורה, ועוד מהלכים שאינם ספורטיביים, גורמים להורדת נקודה.
מספר העבירות בכל סיבוב מוגבל לארבע, ויותר מארבע עבירות גורמות לניצחון של היריב באותו סיבוב.
"נוקאאוט" מתרחש כאשר יריב לא יכול להמשיך את הקרב, לרוב במצבים בהם הוא סופג בעיטה לראשו. שופט הזירה המרכזי סופר בקוריאנית עד עשר ובזאת מאפשר למתחרה להתעשת מהבעיטה. על המתחרה שקיבל את הבעיטה חלה חובת הוכחה כי מצבו תקין להמשך הקרב. את זאת יעשה על ידי קריאת "קיאפ" ושמירת פנים. מצב נוסף בו מתבצע נוקאאוט הוא כאשר המתחרה ממלא את מכסת העבירות שלו (הורדה של ארבע נקודות מצטברות).
"נוקדאון" מתרחש כאשר היריב מקבל מכה שמהממת אותו, אך התעשת, שמר פנים וקרא "קיאפ" לפני תום עשר השניות המותרות. במצב הזה מקבל המתחרה שבעט נקודה נוספת על בעיטה אפקטיבית שהממה את היריב.
שיטת הניקוד לפי ה-WTF:
בעיטה לראש (אסור מאחורי הראש) - שלוש נקודות;
בעיטה לבטן - שתי נקודות;
אגרוף תקני לאזור הבטן - נקודה אחת;
בעיטה בסיבוב - בונוס של שתי נקודות.
מותר לדחוף אך ורק בעזרת אגרופים ולתת אגרופים למגן הבטן.
מגנים ולבוש

לבושו של לוחם הטאקוונדו הוא ה"דובוק". זוהי חליפה לבנה ארוכה ודקה בעלת נפח רב. צווארון החולצה מסמל את רמתו של המתאמן. מתאמן שלא הגיע לדרגת דאן 1, החגורה השחורה הראשונה, צריך ללבוש חליפה עם צווארון אדום שחור, ומי שזכה בחגורה שחורה רשאי לענוד צווארון שחור. עם זאת, בארץ אין מקפידים על הדבר והצווארון השחור הוא הנפוץ יותר, ולעיתים היחיד.
הצבע הלבן של החליפה מסמל טוהר. השרוולים והמכנסיים בעלי נפח רב, זאת כדי לאפשר הכנסה של מגן אמה מתחת לשרוול, את מגן האשכים מתחת למכנס ואת מגן השוק מתחת למכנסיים. שאר הציוד של המתאמן כולל מגן גוף (על הגוף ועל החזה, אינו מגן על הגב ועמוד השדרה) מגן שיניים (ללסת העליונה ובצבע לבן או שקוף בלבד) ומגן ראש פתוח (בצבע כחול אדום או לבן; ישנו מגן ראש סגור המיועד לאימונים ותחרויות דרג ב'), מגן לכפות הרגליים (לעיתים מגיע בצורת כפפה) וכפפות ידיים (פתוחות) ניתן להשתמש במגנים לברכיים או למרפקים, אך אלו אינם בגדר חובה.
ניתן לנעול נעליים מיוחדות, אלו הן נעליים בעלות סוליה חלקה והן לרוב ללא שרוכים, או עם שרוך בודד. הן ננעלות באימונים בלבד ומטרתן היא מניעת פציעות. בעקב הסוליה וקרוב לאצבעות ישנם עיגולים, אלו נועדו כדי לעמוד עליהם בעת בעיטות בסיבוב, כך, יש יותר שיווי משקל. לא כל המאמנים מאפשרים אימון ומוכרים נעליים מסוג זה, ומחירן עומד על כמה מאות שקלים.
הקרבות בטאקוונדו נערכים על מעין מזרנים אולימפיים בצורת פאזל, המורכבים בצורת ריבוע, משושה או מתומן. המזרנים מספקים הגנה לכף הרגל של המתחרים ומגנים על הלוחמים מפני נפילות.
מגנים ולבוש > מכשור אלקטרוני מתקדם: מגנים אלקטרוניים

החל מעונת התחרויות העולמית של 2011, עם כניסתם לתקן ולשימוש שוטף של המגנים האלקטרוניים, מגני כפות הרגליים ומגני הגוף הם רגישים למגע. 
 אלקטרודות, המובנות בחלקים שונים של מגן כף הרגל ועל מגן הגוף, מאשרות באופן אוטומטי פגיעה של בעיטה במגן הגוף. כאשר מזוהה במערכת האלקטרונית פגיעה במגן הגוף בדרגת כוח מסוימת, (אותה אפשר לווסת ולהתאים ביחס למשקלם של המתחרים, או ביחס לקטגורית המשקל שלפיה הם מקיימים את הקרב, בעזרת "טקוואנצ'יפ") המתחרה שנתן את הבעיטה יזכה בנקודה. בעבר נעשו ניסיונות לשילוב של כפפות יחד עם המגנים, אך אלו לא צלחו. לאחר 10 שנים, בשנת 2016 נכנס מגן הראש האלקטרוני לשימוש באופן רשמי, כאשר היה חלק מהמערכת באולימפיאדת ריו דה ז'ניירו (2016).
שיפוט

בקרבות יש כמה סוגי שופטים (בין ארבעה לחמישה שופטים בסך הכול): שלושה שופטים צדדיים הנמצאים מחוץ לזירה ("שופט פינה") - הם רושמים את הנקודות או מסמנים אותן בעזרת לחצן אלקטרוני. בשיטה האלקטרונית צריכים שניים משלושת השופטים ללחוץ על הלחצן כמעט בו זמנית כדי שתסומן נקודה; שופט מרכזי שנמצא בזירה - במקרה וצריך להוריד חצי נקודה או לתת אזהרה השופט עוצר את הקרב ומסמן למתחרים את החלטתו. בסמכותו של השופט המרכזי גם להחליט על נוקאאוט, נוקדאון, ובעיטות מהממות; כיום ישנם המגנים האלקטרונים אשר על כל בעיטה מספיק חזקה נותנים נקודה, המכשיר עובד על שבב שנמצא גם על המגן שבכף רגלו של המתחרה וגם על מגנו כך שבעיטה עם השוק לא תחשב. שופט שולחן תפקידו לקבל את הערעורים מהמאמנים האישיים שכל ספורטאי רשאי הביא עמו לזירה. למאמנים יש זכות ערעור. במקרה שמאמן רוצה לערער על החלטה שהתקבלה תוך כדי הקרב, הוא מרים כרטיס בצבעו של המתחרה אותו הוא מגבה, ושופט האמצע ניגש אליו ומברר את מקור הערעור. שופט האמצע מביא את הערעור אל שופט השולחן שבודק את אמיתות התלונה ב"וידאו ריפליי". בזירה מותקנות בדרך כלל 2 מצלמות או יותר של "וידאו ריפליי" - מצלמות שתפקידן לצלם את הקרב למקרה הצורך. כאשר מתקבל ערעור, שופט השולחן בודק במצלמות את התלונה. אם התלונה מתבררת כלא נכונה, זכות הערעור של המאמן נפסקת והכרטיס בו מערערים "מוחרם". אם הטענה מתבררת כנכונה, שופט האמצע מתקן את הטעות וכרטיס הערעור מוחזר למאמן.
חגורות ודירוג

רמתם של המתאמנים נקבעת בסדרת מבחנים, כאשר חגורה סביב למותן היא המייצגת את רמתו של לוחם הטקוואנדו.
סדר החגורות על פי WT הוא לרוב:
לבן
צהוב
כתום
ירוק
כחול
כחול סגול
סגול
חום
חום עם פס שחור
אדום
אדום שחור
שחור
מעבר מדרגה אחת לאחרת נעשית על ידי פסים (בחגורה אדומה ומעלה) או בחצאי חגורות, כגון: לבן- צהוב, צהוב וכו' (בשאר החגורות). כאשר המתאמן הגיע לרמה של חגורה אדומה עם שני פסים, מתקיים מבחן חגורות שחורות, שרמתו היא קשה יותר משאר מבחני החגורות, וזאת על-מנת להבחין בין לוחמים מין השורה ללוחמים שעוד מטפסים בסולם הדרגות. המשך העלייה בדירוג לגבי חגורות שחורות מתבצע בשיטת הדאנים, כאשר הדירוג נע בין דאן אחד לדאן תשעה.
סדר החגורות בטאקוונדו ITF הוא:
לבן
לבן פס צהוב
צהוב
צהוב פס ירוק
ירוק
ירוק פס כחול
כחול
כחול פס אדום
אדום
אדום פס שחור
שחור
שחור דאן 9,8,7,6,5,4,3,2,1.
כאשר הלוחם מגיע לחגורה השחורה המבחנים הבאים שלו יעניקו לו דאנים אם עבר את המבחן הראשון יקבל הלוחם פס אחד (בצבע זהב בדרך כלל) על חגורתו שנקרא דאן 1 ובמבחן הבא יקבל פס שני הנקרא דאן 2 וכו’ עד דאן 9 כאשר לכל דאן צריך לחכות מינימום שנים לפי שמו: לשחור דאן1 צריך לחכות מינימום שנה ולשחור דאן 2 מינימום שנתיים וכן הלאה.
החלוקה לדיויציות בתחרויות

האספקט המרכזי של הטקוואנדו מתקיים על זירת הקרבות, כאשר החלוקה בטאקוונדו WTF מתבצעת על פי חתכי גיל, מין ומשקל. קיימות נבחרות מאסטרס, בוגרים, נוער, קדטים וצעירים שבשפת הטאקוונדו מציינים שלבי גיל שונים (12–14, 15–17, 18–35, 36–45, 46+), ובתחרויות האולימפיות החלוקה מתבצעת כדלקמן:
החלוקה לדיויציות בתחרויות > נשים

49 ק"ג ומטה
49–57 ק"ג
57–67 ק"ג
67 ק"ג ומעלה
החלוקה לדיויציות בתחרויות > גברים

58 ק"ג ומטה
58–68 ק"ג
68–80 ק"ג
80 ק"ג ומעלה
ראו גם

טאקוונדו במשחקים האולימפיים
טאקוונדו בישראל